|  |
| --- |
|  |
| Република Србија |
| Аутономна Покрајина Војводина |
| Општина Нови Кнежевац |
| Општинско веће |
| Број: III-560-6/2023-1 |
| Дана: 23.11.2023 године |
| 23330 Нови Кнежевац • Краља Петра I Карађорђевића бр.1 |
| ПИБ: 101460424 • матични број: 08385327 |
| телефон: (0230) 82-055 • fax: (0230) 82-076 |
| [www.noviknezevac.rs](http://www.noviknezevac.rs/) |

На основу члана 57. став 2. Закона о социјалној заштити („Сл.гласник РС“, број 24/11 и 117/2022-Одлука УС), члана 83. и 84. Правилника о ближим условима и стандардима за пружање услуга социјалне заштите („Сл.гласник РС“, број 42/13, 89/18 и 72/19), члана 10 и 11 Одлуке о социјалној заштити („Сл.лист општине Нови Кнежевац“, број 9/2021), члана 70. Статута општине Нови Кнежевац („Сл.лист општине Нови Кнежевац“, број 3/2019), Општинско веће општине Нови Кнежевац на седници одржаној дана 23.11.2023 године донело је Закључак број: III-560-6/2023 и расписује

К О Н К У Р С

ЗА ПРУЖАЊЕ УСЛУГЕ ЛИЧНОГ ПРАТИОЦА ЗА ПЕРИОД

ЈАНУАР - ЈУН 2024. ГОДИНЕ

I

Расписује се Конкурс за пружање услуге личног пратиоца за период јануар-јун 2024. године, у циљу избора пружаоца који ће пружати услуге личног пратиоца, средствима из буџета општине Нови Кнежевац у максималном износу од 3.060.000,00 динара.

II

Право подношења пријаве за пружање услуге личног пратиоца, имају:

- организације, односно удружења која су од јавног интереса у области заштите лица са инвалидитетом под условом да спроводе активности и да им је седиште на територији општине Нови Кнежевац,

- доказ да је удружење лиценцирани пружалац услуге,

- пружалац услуге личног пратиоца мора имати најмање једног стручног радника, лиценцираног за обављање стручних послова у оквиру социјалне заштите,

- пружалац услуге мора имати најмање три лична пратиоца који су по акредитованом програму Републичког завода за социјалну заштиту обучени за обављање послова – пружаоца услуге лични пратилац,

- пружање услуге личног пратиоца обезбеђује се за укупно троје до шесторо деце предшколског и школског узраста.

III

Уз пријаву на Конкурс учесник доставља:

- доказ о упису у регистар код надлежног органа,

- доказ о лиценци за обављање делатности,

- доказ о стручној оспособљености личних пратилаца за обављање посла лични пратилац.

IV

Образац пријаве на Конкурс биће доступан на званичној интернет презентацији општине Нови Кнежевац.

V

Образац пријаве на Конкурс са одговарајућом документацијом подноси се Комисији за спровођење конкурса за спровођење услуге личног пратиоца за период јануар-јун 2024. године са назнаком „Пријава на Конкурс за спровођење услуге личног пратиоца за период јануар-јун 2024. године“, Комисији за спровођење Конкурса за спровођење услуге личног пратиоца за период јануар-јун 2024. године, улица Краља Петра I Карађорђевића бр.1, или предајом на писарници Општинске управе Нови Кнежевац соба број 7.

VI

Пријаве на Конкурс се подносе у року од 5 дана од дана објављивања на сајту Општине Нови Кнежевац и на огласној табли Општинске управе Нови Кнежевац.

VII

Неблаговремене, непотпуне, као и пријаве послате факсом или електронском поштом неће се разматрати.

VIII

Комисија за спровођење услуге личног пратиоца за период јануар-јун 2024. године ће размотрити приспеле пријаве и на основу наведених критеријума утврдиће предлог листе за спровођење услуге личног пратиоца за период јануар-јун 2024. године, у року од три дана, од закључења конкурса.

IX

Предлог листе се објављује на званичној интернет страници Општине Нови Кнежевац и на огласној табли Општинске управе Нови Кнежевац.

X

На предлог листе учесници Конкурса имају право приговора Комисији за спровођење услуге личног пратиоца за период јануар-јун 2024. године у року од 3 дана од дана објављивања предлога листе. Комисија по приговору, одлучује у року од 3 дана од дана пријема приговора.

XI

Одлуку о избору пружаоца услуге личног пратиоца из члана 1. овог Конкурса доноси Општинско веће општине Нови Кнежевац, а председник Општине Нови Кнежевац закључује уговор којим се уређују међусобна права, обавезе и одговорности уговорних страна.

XII

Додатне информације у вези овог Конкурса, можете добити у Општинској управи Нови Кнежевац, соба број 12 или на телефон 0230/82-055.

Председник

Општинског већа

др Радован Уверић с.р.